Diari Oficial de la Generalitat Valenciana


Sumari del DOGV 5984, del 30-03-2009 (2009/3421)

ORDRE de 23 de març de 2009, de la Conselleria d'Indústria, Comerç i Innovació, per la qual es modifica l'Ordre de 3 de juny de 2008, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2008 i 2009 (DOCV núm. 5784, de 13.06.2008).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5984

Data del DOGV
:   30-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3421


Data del document
:   23-03-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * suport econòmic
    * gestió empresarial
    * ajuda pública
    * petita i mitjana empresa
    * innovació

ORDRE de 23 de març de 2009, de la Conselleria d'Indústria, Comerç i Innovació, per la qual es modifica l'Ordre de 3 de juny de 2008, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2008 i 2009 (DOCV núm. 5784, de 13.06.2008). [2009/3421]  
Preàmbul  
Després de la publicació de l'Ordre de 3 de juny de 2008, per la qual es convocaven ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2008 i 2009 (DOCV núm. 5.784, de 13.06.2008), s'han dictat disposicions que afecten el marc normatiu sobre ajudes estatals; en concret s'ha derogat el reglament relatiu a l'aplicació dels articles 87 i 88 del Tractat CE a les ajudes estatals a les xicotetes i mitjanes empreses núm. 70/2001, al qual s'havien d'ajustar les actuacions dirigides a pimes.   
Així mateix, s'ha procedit a l'aprovació del pressupost de l'anualitat 2009, per la qual cosa és procedent publicar la dotació pressupostària de la convocatòria esmentada.  
En virtut d'això anterior, i de conformitat amb el que s'ha disposat en l'article 28 de la Llei 5/1983, de 30 de desembre, del Consell, i en l'article 47.11 del Text Refós de la Llei d'Hisenda Pública de la Generalitat Valenciana,   
ORDENE  
Article 1   
Es modifica la convocatòria aprovada mitjançant l'Ordre de 3 de juny de 2008, en els termes indicats a continuació:  
1. Se substituïx el segon paràgraf de l'article 2, Marc normatiu, per l'indicat a continuació:   
«Les actuacions dirigides a pimes quedaran exemptes de l'obligació de notificació prèvia a la Comissió de la Unió Europea, atés que s'hi acullen al Reglament (CE) núm. 800/2008, de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat CE, Reglament General d'Exempció per Categories (DOCE L 214/3, de 09.08. 2008). Les sol·licituds d'ajuda que impliquen servicis de consultoria s'acolliran al que s'ha disposat en l'article 26 de l'esmentat reglament. Per la seua banda, aquelles sol·licituds que impliquen inversions s'acolliran al que s'ha disposat en els articles 13 i 15 d'eixe mateix reglament, segons el sol·licitant tinga la seu o l'establiment productiu a les províncies de Castelló, València i Alacant, o al terme municipal de València i/o Mislata. Les actuacions dirigides a organismes intermedis quedaran subjectes a la Decisió de la Comissió núm. 234/2007-Foment de la I+D+I, C (2008) 3930, i la resta de normativa comunitària relativa a determinats sectors.»  
2. Es modifica l'apartat 1 de l'article 4, Beneficiaris de les ajudes, i se substituïx per l'indicat a continuació:  
«1. Depenent del que s'ha establit en les bases de cada actuació, podran sol·licitar i acollir-se a les ajudes previstes en esta convocatòria les xicotetes i mitjanes empreses (PIME) que complisquen el que s'ha disposat en l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (General d'Exempció per Categories) i els organismes intermedis que s'ajusten a la definició descrita en este mateix article. En tot cas, els sol·licitants hauran de desenrotllar una activitat de les incloses en l'annex 2.  
A efectes de la present ordre:   
- Es considerarà pime, segons l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (General d'Exempció per Categories), qualsevol entitat, independentment de la forma jurídica, que exercisca una activitat econòmica que reunisca els requisits següents:  
- Que ocupe menys de 250 persones.  
- Que tinga un volum de negoci anual no superior a 88.771.792 d'euros, o bé un balanç general no superior a 92.982.150 d'euros.  
Així mateix, quan calga distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 95.601.808 d'euros; microempresa es considera aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i els límits assenyalats, en el cas d'empreses associades o vinculades, s'efectuarà tal com disposen els apartats 2 i 3 de l'article 6 de l'annex I del Reglament (CE) núm. 800/2008, de la Comissió, General d'Exempció per Categories. Els dits criteris de còmput es poden consultar en la sol·licitud normalitzada.»  
3. Es modifica l'apartat 8 de l'article 4, Beneficiaris de les ajudes, i se substituïx per l'indicat a continuació:  
«No podran obtenir la condició de beneficiari aquelles pimes que estiguen subjectes a una ordre de recuperació d'ajudes pendent com a conseqüència d'una decisió prèvia de la Comissió, i es declararà il·legal i incompatible amb el mercat comú l'ajuda concedida. Així mateix, no podran obtenir l'esmentada condició les pimes:  
- L'activitat de les quals estiga relacionada amb el sector de la pesca i l'aqüicultura, regulats pel Reglament (CE) núm. 104/2000 (DO L 17, de 21.01.2000, p. 22) i el sector del carbó.  
- La seu o establiment productiu de les quals es trobe a les províncies de Castelló, València i Alacant (excepte als municipis de València i Mislata) i l'activitat de les quals estiga relacionada amb el sector de l'acer, la construcció naval i el sector de les fibres sintètiques.  
- L'activitat de les quals estiga relacionada amb la producció primària de productes agrícoles en la mesura que esta activitat quede emparada pel Reglament (CE) núm. 1.857/2006.  
- L'activitat de les quals estiga relacionada amb la transformació i comercialització de productes agrícoles, sempre que l'import de l'ajuda es fixe sobre la base del preu o la quantitat dels productes comprats als productors primaris o comercialitzats per les empreses en qüestió, o quan l'ajuda depenga del fet que es repercutisca totalment o parcialment sobre els productors primaris (agricultors).  
- Que es troben en crisi (d'acord amb el que es definix en l'apartat 7 de l'article 1 del Reglament (CE) núm. 800/2008).»  
4. Es modifica l'article 6.7. Termini de presentació de sol·licituds, en la forma que s'indica a continuació:  
«Podran presentar-se a esta convocatòria sol·licituds durant els exercicis 2008 i 2009 d'acord amb el següent calendari:  
- Anualitat 2008: des del dia de la publicació de la present ordre en el Diari Oficial de la Comunitat Valenciana (DOCV) fins a transcorreguts 25 dies hàbils, comptats a partir de l'endemà de la publicació en el DOCV.   
- Anualitat 2009: des del dia 7 de gener fins al 7 d'abril de 2009.»  
5. Es modifica l'article 5, Requisits dels projectes presentats, apartat relatiu als projectes presentats per organismes intermedis, i se substituïx la frase:  
«En este sentit, hauran de preveure necessàriament la participació per projecte de com a mínim cinc pimes.», per la de:  
«En este sentit, hauran de preveure necessàriament la participació per projecte de com a mínim cinc pimes, amb excepció dels projectes presentats a l'actuació 3, Innovació en col·laboració, en els quals el nombre de pimes participants podrà ser de com a mínim tres.»  
6. Es modifica l'apartat 3 de l'article 7, Intensitat de les ajudes, que se substituïx per l'indicat a continuació:  
«3. Sense perjudici del que s'ha indicat per a cada actuació, els projectes presentats per pimes estan subjectes a les següents limitacions:  
- Si les pimes tenen la seu o l'establiment productiu a la província de Castelló, València o Alacant (excepte al terme municipal de València i Mislata) i els projectes consistixen en inversions, no podran rebre una ajuda que supere el 75% de l'import màxim d'ajuda que podria rebre una inversió amb uns costos subvencionables de 586.718.346 d'euros, aplicant el llindar d'ajuda estàndard vigent per a les grans empreses que figuren en el mapa d'ajudes regionals aprovat en la data de concessió de l'ajuda.   
- Si les pimes tenen la seu o establiment productiu al terme municipal de València o Mislata i el projecte consistix en inversions, no podran rebre una ajuda igual o superior a 7.500.000 euros per empresa i per projecte d'inversió.  
Així mateix, els projectes presentats per organismes intermedis no podran rebre una ajuda igual o superior a 7.500.000 euros per beneficiari i per projecte.»  
7. S'incorpora en l'article 13, Obligacions del beneficiari. Liquidació de les ajudes, un nou apartat en els següents termes:  
«h bis) En els projectes d'inversió presentats per pimes les inversions en actius immaterials hauran de respectar les següents condicions:   
- S'adquiriran a tercers en condicions de mercat sense que l'adquirent estiga en possessió d'exercir control sobre el venedor, o viceversa, d'acord amb l'article 3 del Reglament (CE) núm. 139/2004 del Consell (Do L 24 de 29.01.2004, p.1),  
- S'inclouran en els actius de l'empresa com a actius amortitzables,  
- S'utilitzaran exclusivament en l'establiment beneficiari de l'ajuda i romandran en este durant almenys cinc anys.»  
8. Se substituïx l'apartat o) de l'article 13, Obligacions del beneficiari. Liquidació de les ajudes, relatiu a les normes sobre acumulació d'ajudes per l'indicat a continuació:  
«o) Comunicar a l'IMPIVA altres ajudes públiques o privades que hagueren obtingut o sol·licitat per als mateixos costos.   
- Per als projectes presentats per pimes, en cas de concurrència amb altres ajudes rebudes en el marc del Reglament (CE) núm. 800/2008, de la Comissió, Reglament General d'Exempció per Categories, corresponents a costos subvencionables diferents, la suma d'estes podrà acumular-se; si l'acumulació opera amb altres ajudes previstes per l'esmentat reglament, altres ajudes de minimis o altres formes de finançament comunitari, corresponents -totalment o parcialment- als mateixos costos subvencionables, s'aplicaran les normes d'acumulació que determine la normativa comunitària, i la suma d'estes no podrà ultrapassar la intensitat més elevada o l'import més gran aplicable a la dita ajuda en virtut del reglament esmentat.  
- Per als projectes presentats per organismes intermedis, en cas de concurrència amb altres ajudes, la part comuna s'haurà d'ajustar al límit més favorable segons la normativa aplicable. Estos límits no seran aplicables si l'ajuda ha sigut concedida de conformitat amb les directrius comunitàries sobre ajudes estatals per a promoure la inversió de capital de risc en pimes.»  
9. S'incorpora en l'annex I, actuació 1.1. Innovació organitzativa i gestió avançada, en l'apartat Actuacions susceptibles de suport, el paràgraf següent:  
«Els treballs d'implantació de programari (despeses externes d'assessoria i servicis especialitzats), així com la integració de sistemes de gestió empresarial hauran de ser realitzats per consultores especialitzades en la implantació d'eines de gestió i no podran ser facturats per empreses proveïdores d'altre tipus de servicis.»  
10. Es modifiquen els apartats que s'indiquen a continuació de l'annex I, actuació 1.2 Suport a la realització de diagnòstics de situació i implantació de plans estratègics, elaboració de documents de diagnòstic, anàlisi i presa de decisions que permeten la realització d'estratègies prioritzades per l'empresa en la forma que s'indica:  
«Beneficiaris:  
- Organismes intermedis  
- Pimes  
Costos subvencionables:  
- Organismes intermedis:  
· Despeses externes d'assessoria i servicis especialitzats, sempre que calguen per a la prestació del servici.   
· Personal tècnic propi directament relacionat amb el projecte en la part que es dedique exclusivament a la prestació del servici.  
· Viatges interurbans -transport públic- i allotjament, nacionals i internacionals necessaris per a la realització del projecte. En estos viatges es considerarà la tarifa classe turista, i l'allotjament segons l'annex 3.  
· Despeses generals, fins al 10% del cost subvencionable, sempre que calguen per a la prestació del servici.   
- Pimes:  
· Despeses externes d'assessoria i servicis especialitzats.  
Intensitat de les ajudes:  
- Organismes intermedis: fins al 50% dels costos subvencionables. La bonificació del preu del servici rebut per la pime participant serà com a màxim de 200.000 euros, en un període de tres anys.  
- Pime: fins al 50% dels costos subvencionables. »  
11. Es modifiquen els apartats que s'indiquen a continuació de l'annex I, actuació 2.1. Realització de plans de millora tecnològica:  
«Beneficiaris:  
- Pimes  
- Organismes intermedis  
Costos subvencionables:  
Pimes: despeses externes d'assessoria i servicis especialitzats.  
Organismes intermedis:  
· Despeses externes d'assessoria i servicis especialitzats, sempre que calguen per a la prestació del servici.  
· Personal tècnic propi directament relacionat amb el projecte en la part que es dedique exclusivament a la prestació del servici.  
· Viatges interurbans -transport públic- i allotjament, nacionals i internacionals necessaris per a la realització del projecte. En estos viatges es considerarà la tarifa classe turista, i l'allotjament segons l'annex III.  
· Despeses generals, fins al 10% del cost subvencionable, sempre que calguen per a la prestació del servici.»  
Intensitat de les ajudes:  
Pimes: fins al 50% dels costos subvencionables  
Organismes intermedis: fins al 50% dels costos subvencionables. La bonificació del preu del servici rebut per la pime participant serà com a màxim de 200.000 euros, en un període de tres anys.»  
12. Es modifica l'actuació 2.3. EFQM, ISO 27.001. de l'annex I, i s'incorporà a continuació del primer paràgraf:   
«Els projectes d'implantació de la Norma ISO 27.001 aprovats hauran d'acreditar la certificació en el moment de la justificació.»  
13. Es modifica l'apartat Altres obligacions de l'annex I en la forma indicada a continuació:  
- Se substituïx el primer paràgraf pel següent:   
«Quan es tracte d'ajudes a pimes per a servicis de consultoria, no seran subvencionables en cap cas els servicis de caràcter habitual prestats a les pimes o relacionats amb les despeses d'explotació d'estes.»  
- Entre el primer paràgraf i el segon se n'inclouen dos de nous en la forma que seguix:   
«En les actuacions 1.1, 3.1 i 3.2 les inversions consistents en adquisició de programari hauran d'anar associades a la creació d'un nou establiment, l'ampliació d'un establiment existent, la diversificació de la producció d'un establiment en nous productes addicionals o un canvi essencial en el procés general de producció d'un establiment existent.   
En els projectes d'inversió presentats per pimes emmarcats en el sector del transport o que impliquen un gran projecte d'inversió, la intensitat de les ajudes només podrà assolir fins un màxim del 25% del cost subvencionable. A estos efectes s'entendrà per grans projectes d'inversió la inversió en actius de capital amb uns costos subvencionables superiors a 43.859.395 d'euros, calculats als preus i els tipus de canvi vigents en la data de concessió d'ajuda. En tot cas, si la pime té la seu o l'establiment de producció als termes municipals de València   
Annex III  
  
\* \* \* \* \*  
Anexo III  
  
i Mislata, regiran els límits indicats en els apartats relatius a intensitat de les ajudes per a cada actuació.»   
14. Se substituïx l'annex III pel que s'indica a continuació:  
Article 2. Dotació pressupostària  
Es fa pública la dotació pressupostària per a 2009 del Programa de Suport a la Innovació de les Xicotetes i Mitjanes Empreses, InnoEmpresa, en una quantitat equivalent a 1.519.654,66 euros a càrrec de la línia pressupostària T6907000.  
València, 23 de març de 2009  
La consellera d'Indústria, Comerç i Innovació,  
BELÉN JUSTE PICÓN